fi fi jbo es fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en
Sähkömarkkinat ja Oulun Energia | Oulun Energia - Oulun Energia
Nykyinen Euroopan laajuinen energiakriisi on erittäin huolestuttava kuluttajille sekä yrityksille. Sähkömarkkinat ovat reagoineet vallitsevaan tilanteeseen voimakkaasti, eikä tulevaisuutta voi ennustaa tässä hetkessä. Olemme koonneet tälle sivulle infoa vallitsevasta tilanteesta sekä asioista joihin Oulun Energia voi vaikuttaa.
Lisää tietoa, miten sähkömarkkinat toimivat löytyy kootusti Energiateollisuus ry:n ja Fingrid Oyj:n julkaisusta
Usein kysytyt kysymykset sähkönmyyntiyhtiöistä, kuten Oomi Energiasta
Oulun Energia Oy toimii sähköntuottajana ja myy tuottamansa sähkön pohjoismaiseen sähköpörssiin. Sähkömarkkinalain mukaisesti sähköverkkoyhtiöt on eriytetty sähkönmyyntiyhtiöistä. Oulun Energia Oy ei siis toimi sähkönmyyjänä vähittäismarkkinoilla eikä Oulun Energialla ole sähkösopimuksia loppukuluttajien kanssa.
Sähkön siirrosta ja jakelusta vastaa Oulun Energia Sähköverkko Oy.
Oulun Energia voi omalta osaltaan vaikuttaa sähkön hintaan alentavasti tuottamalla mahdollisimman paljon sähköä tässä tilanteessa. Tärkeintä on pitää tuotantolaitoksemme hyvässä kunnossa ja maksimoida kantaverkkoon saatava sähkö, jotta sähkön hinnannousu pysyisi kohtuullisemmalla tasolla. Tällä hetkellä energian korkea hinta johtuu koko Euroopan laajuisesta energiakriisistä, joka on seurausta Venäjän hyökkäyssodasta Ukrainassa.
Sähkönmyyjät vastaavat sähkönmyynnissä vähittäismarkkinaan. Suomessa sähkönmyyjien välillä vallitsee kova kilpailu ja tämä on sähkönkäyttäjien etu.
Sähkösopimusten hinnoittelusta vastaavat sähkönmyyjät. Sähkönmyyntiyhtiöt ostavat asiakkaidensa tarvitseman sähkön suoraan pohjoismaisesta sähköpörssistä.
Oulun Energia ja sähkönmyyntiyhtiö Oomi
Oomi Energia on 1.4.2020 toimintansa aloittanut sähkönmyyntiyhtiö. Oomi Energian ovat perustaneet Lahti Energia, Oulun Seudun Sähkö, Pori Energia, Vantaan Energia sekä Oulun Sähkönmyynti Oy ja sen osakkaat: Oulun Energia, Tornion Energia, Haukiputaan sähköosuuskunta, Raahen Energia, Rantakairan Sähkö ja Tenergia.
Sähkösopimusten hinnoittelusta vastaa Oomi. Oomi ostaa asiakkaidensa tarvitseman sähkön suoraan pohjoismaisesta sähköpörssistä. Hinnat ovat nousseet huomattavasti sähköpörssissä ja sähkönmyyjät joutuvat huomioimaan tämän, mikä on näkynyt voimakkaina sähkönhinnan nousuina myös asiakkaille.
Oulun Energia ei voi vaikuttaa Oomin tai minkään muunkaan sähkönmyyntiyhtiön hinnoitteluun. Itsenäiset yhtiöt vastaavat itse tuotteidensa hinnoittelusta. Oomi on kuitenkin toimistusvelvollinen Oulun Energia Sähköverkko Oy:n toiminta-alueella. Oomilla on vain yksi ja sama toimitusvelvollisuustuote kaikille asiakkaille tarjolla ja se on pörssihinnoiteltu Oomi aktiivinen.
Oomi Aktiivinen on pörssihintainen sähkösopimus, jossa energiahinta on muuttuva ja se perustuu pohjoismaisen sähköpörssin Nord Poolin tuntikohtaiseen Suomen aluehintaan. Kunkin tunnin kustannus muodostuu tuntikohtaisen hinnan ja tuntikohtaisen kulutuksen perusteella. Lisäksi veloitetaan kulloinkin voimassa oleva marginaali (c/kWh) ja perusmaksu (€/kk).
Energiavirasto on todennut, että toimitusvelvollisuustuote voi olla myös pörssihinnoiteltu tuote. Toimitusvelvollisuussähkö voidaan myydä esimerkiksi toistaiseksi voimassa olevalla sopimuksella tai se voi olla pörssisähkösopimus
Oulussa kaukolämpöä riittää myös energiakriisin keskellä
Oulun Energian tuotantoa on kehitetty pitkäjänteisesti ja kestävästi viimeisimpien vuosikymmenten aikana. Kehitystoimet sekä uusien energiantuotantomuotojen lisääminen osaksi tuotantoa on tehty osana hiilineutraaliustavoitteita mutta myös takaamaan energian toimitusvarmuutta kaikissa olosuhteissa.
Varautuminen sähkön häiriötilanteisiin ja poikkeusoloihin
Tälle sivulle olemme keränneet tietoa sähkön häiriötilanteisiin ja poikkeusoloihin varautumisesta niin Oulun Energian kuin kuluttajien näkökulmasta.
Energiaa säästämällä pidetään sähkölasku maltillisena
Käynnissä oleva energiakriisi haastaa niin sähkönkäyttäjiä kuin sähköyhtiöitäkin – luvassa on epävarma talvi ja huoli sähkön hinnasta sekä sen riittävyydestä. Sähkön tuotantoa ei ole mahdollista lisätä lyhyellä aikavälillä, siksi avainasemassa sähkön riittävyyden ja hinnan osalta on sähkön oikea-aikainen ja järkevä käyttö.
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15
PL 116, 90101 Oulu
Vaihde call08 5584 3300
© Oulun Energia Oy 2021
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15